# Základné náležitosti oznámenia o zmene navrhovanej činnosti podľa prílohy 8a zákona č. 24/2006 Z. z. o posudzovaní vplyvov na životné prostredie po vypracovaní DÚR

**Základné náležitosti Oznámenia o zmene navrhovanej činnosti 8a po vypracovaní DÚR:**

* Dokumentácia bude vypracovaná v zmysle prílohy č. 8a Oznámenie o zmene navrhovanej činnosti zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon č. 24/2006 Z. z.“).

Dokumentácia okrem štruktúry podľa prílohy 8a vyššie uvedeného zákona bude mať nasledovné náležitosti:

**Textová časť**

Bude spracovaná podľa prílohy 8a zákona č. 24/2006 Z. z., v textovej časti je potrebné popísať dôvod a popis zmeny medzi technickým riešením uvedenom v Záverečnom stanovisku EIA a v navrhovanej zmene technického riešenia, v zmysle dopracovaného technického riešenia v členení:

1. Údaje o navrhovateľovi
2. Názov zmeny navrhovanej činnosti
3. Údaje o zmene navrhovanej činnosti
4. Vplyvy na životné prostredie a zdravie obyvateľstva vrátane kumulatívnych a synergických
5. Všeobecne zrozumiteľné záverečné zhrnutie
6. Prílohy:
7. prehľadná situácia v mierke 1:10 000 s farebným odlíšením zmien technického riešenia trasy rýchlostnej cesty (na rastrovej mape), kde súčasne budú jasne identifikované hranice chránených území prírody vrátane území sústavy Natura 2000 a prvky ÚSES. Jednotlivé chránené územia budú obsahovať popis názvu, respektíve pri územiach sústavy Natura 2000 aj identifikačný kód,
8. ortofotomapa v M 1:10 000, resp. M 1: 2 000 s farebným odlíšením zmien technického riešenia trasy rýchlostnej cesty,
9. Záverečné stanovisko MŽP SR (ak je relevantné),
10. mapa vplyvov a opatrení v M 1:10 000,
11. ortofotomapa vplyvov a opatrení v M 1:10 000,
12. technické riešenie stavby na DVD (DÚR).
13. Dátum spracovania
14. Meno, priezvisko, adresa a podpis spracovateľa oznámenia
15. Podpis oprávneného zástupcu navrhovateľa

V rámci Oznámenia o zmene zhotoviteľ zohľadní aj výsledky environmentálnych štúdií a prieskumov vypracovaných v rámci projektovej dokumentácie, ktorá bude podkladom pre spracovanie 8a.

Textová časť Oznámenia o zmene navrhovanej činnosti bude na formátoch A4, výkresová časť na formátoch A4 a ich násobkoch. Mapové prílohy budú farebné. V mapách bude prehľadne zakreslený súčasný stav životného prostredia, chránené územia prírody, biotopy európskeho významu (územia Natura 2000), prvky ÚSES, vplyvy vyvolané rýchlostnou cestou a návrh opatrení na ich minimalizáciu.

**Netechnické zhrnutie** (Non technical report) k zmene navrhovanej činnosti stavby – všeobecne zrozumiteľná informácia – samostatná časť s nasledovným obsahom:

* účel projektu,
* stručný popis technického riešenia,
* charakteristika ovplyvnenej oblasti,
* základné charakteristiky environmentálneho prostredia (biota): krajina, klíma, voda, pôda, fauna, flóra, chránené územia a územia sústavy Natura 2000, obyvateľstvo, atď. + dopady a zmierňujúce opatrenia (návrh),
* hodnotenie očakávaného vývoja, za predpokladu neimplementovania investícií,
* dodržiavanie činnosti s územnoplánovacou dokumentáciou,
* pravdepodobný dopad na územia,
* návrh zmierňujúcich opatrení,
* prílohy:
	+ prehľadná situácia v mierke 1:25 000,
	+ situácia zmeny navrhovanej činnosti v mierke 1:10 000, resp. 1:5 000.

Rozsah textovej časti materiálu bude do 10 strán formátu A4.